

REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADSKO VIJEĆE

KLASA: 322-01/15-01/01

URBROJ: 2186/12-03/01-15-3

Ivanec, 12. ožujak 2015.

  Na temelju članka 58. stavka 4. Zakona o zaštiti životinja (“Narodne novine” br. 135/06, 37/13 i 125/13) i članka 35. Statuta Grada Ivanca (“Službeni vjesnik Varaždinske županije” br. 21/09, 12/13 i 23/13 – pročišćeni tekst), Gradsko vijeće Grada Ivanca na 13. sjednici održanoj 12. ožujka 2015. godine, donosi

**ODLUKU
o izmjenama Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama**

 **Članak 1.**

U Odluci o uvjetima i načinu držanja kućnih ljubimaca i načinu postupanja s napuštenim i izgubljenim životinjama (“Službeni vjesnik Varaždinske županije” br. 53/09, 7/11) u članku 20., stavak 1., točke 2. i 3. mijenjaju se i glase:

„2. Ne nosi pribor za čišćenje fekalija i ne očisti površinu koju njegov kućni ljubimac onečisti (članak 10., stavak 1. Odluke).“

„3. Izvede na javne površine psa bez povodca (članak 13., stavak 1. Odluke).“

 **Članak 2.**

 Ova Odluka stupa na snagu osmog dana od dana objave u Službenom vjesniku Varaždinske županije.

PREDSJEDNIK GRADSKOG

VIJEĆA GRADA IVANCA:

 Edo Rajh, dipl.oec.